Tapio Lehtinen on saavuttanut maalin 322 päivää kestäneen maailmanympäripurjehduksen jälkeen. Viime vuoden heinäkuun ensimmäisenä päivänä Les Sables d’Olonnesta Ranskasta alkanut purjehdus päättyi Lehtisen osalta sunnuntai-iltana saman paikkaan.

Golden Globe Racessa purjehdittiin maailman ympäri yksin ja ilman ulkopuolista apua. Maaliin pääsi vain viisi purjehtijaa, joista 61-vuotias Lehtinen Asteria-veneellään viimeisenä. Maihin hän pääsee myöhemmin sunnuntai-iltana.

Kisa käytiin 50 vuoden takaisilla olosuhteilla. Esimerkiksi veneiden piti olla 1960-luvulla suunniteltuja, eikä kilpailussa saanut käyttää moderneja navigointilaitteita.

Maissa ei käyty kertaakaan, joten koko matkan tavarat oli saatava alusta asti mukaan. Veneeseen pakattiinkin kisan startatessa vajaa tuhat kilogrammaa ruokaa. Kaasu ja lämmin ruoka loppuivat Lehtiseltä kuitenkin hyvissä ajoin ennen maaliintuloa.

Lue myös:

Tapio Lehtinen, 60, lähtee 300 päivän purjehduskisaan maailman ympäri yksin, pysähtymättä ja ilman ulkopuolista apua: “Varmasti tulee hetkiä, jolloin pelottaakin”